
REFERAT DE APROBARE
privind schimbarea sediului social al Direcției de Asistență Socială Drobeta Turnu Severin

	Direcția de Asistență Socială este instituție specializată în administrarea şi acordarea beneficiilor de asistenţă socială şi a serviciilor sociale, cu scopul de a asigura aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială.    
              Ținând cont de legislația în vigoare:
 -Legea nr. 292/2011 a asistenței sociale, cu modificările și completările ulterioare;
- Hotărârea Guvernului României nr.797/2017 pentru aprobarea regulamentelor cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare; 
- HCL nr. 202/25.08.2025 privind darea în administrare a imobilului cu destinația sediu administrativ situat în Municipiul Drobeta Turnu Severin strada Decebal nr. 40, bl A1, către Direcția de Asistență Socială Drobeta Turnu Severin din subordinea Consiliului Local al Municipiului Drobeta Turnu Severin
-  O.U.G nr.57/2019 privind Codul Administrativ, cu modificările și completările ulterioare;
[bookmark: _Hlk211253903]    Astfel, prin HCL nr. 202/25.08.2025 a fost aprobată darea în administrare a imobilului cu destinația sediu administrativ situat în Municipiul Drobeta Turnu Severin strada Decebal nr. 40, bl A1, către Direcția de Asistență Socială Drobeta Turnu Severin din subordinea Consiliului Local al Municipiului Drobeta Turnu Severin, pentru a putea beneficia de spații adecvate pentru desfășurarea în bune condiții a activității.
	Totodată se impune și schimbarea sediului social al Serviciilor Sociale administrate de către Direcția de Asistență Socială, respectiv:
-Serviciul Social de Îngrijire la domiciliu a persoanelor vârstnice, cod serviciu social 8810ID-I;
- Servicii de Asistență Comunitară, code serviciu social 8899CZ-PN-V, la adresă din strada Decebal nr. 40 bl. A1 Drobeta Turnu Severin.
            Față de cele menționate mai sus, supun spre aprobare Consiliului Local al municipiului Drobeta Turnu Severin, proiectul de hotărâre privind schimbarea sediului social al Direcției de Asistență Socială Drobeta Turnu Severin în vederea realizării în bune condiţii a obligaţiilor şi drepturilor pe care le are în desfășurarea activității.

